Fuld og med bagagerummet fuldt af tyvekoster drønede en 25-årig mand natten til onsdag ind i et hus i Brønderslev med sin bil.

En 25-årig mand fra Aalborg fik natten til onsdag rodet sig ud i noget flere alvorlige problemer, da han cirka klokkken fire kørte rundt i Brønderslev. I Vestergade kørte han først ind i en parkeret bil og derefter ind i et hus, som fik store skader. Det oplyser Nordjyllands Politi. - Manden stikker så af, men heldigvis blev han fundet cirka en halv time senere af en af vores dygtige hundepatruljer et stykke fra huset, fortæller Poul Badsberg, vagtchef ved Nordjyllands Politi. Den 25-årige mand blev anholdt og taget med til et tjek på skadestuen efter huspåkørslen for at undersøge, hvor slemt til skade han kom ved sammenstødet. Til gengæld er han mistænkt for at have været påvirket af alkohol eller stoffer, mens han kørte - og i bilen fandt politiet flere tyvekoster, nu skal undersøges nærmere. Beboerne i huset kom ikke noget til ved påkørslen, det er kun murværket, der har taget skade, oplyser Poul Badsberg.